《呈曾侯》
宋代·吴则礼

滹沱流水抱城斜，旌节重来鬓欲华。
春雨一溪藏钓艇，秋风十里对荷花。
铜符旧总山西将，铁骑还吹塞北笳。
鱼蟹初肥稻粱熟，他时归向楚人夸。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。